Gandia posa en valor el seu canal de natació amb la celebració de la primera travessia
29 abril 2021

## Gandia posa en valor el seu canal de natació amb la celebració de la primera travessia29 abril 2021Última actualització: 29 abril 2021

![](../gestion/img/f85c5760f66eb696208393948f8bab6dd8af7614268ef0c58f6f1e2a2d86c45d.jpg)  
  

La regidora delegada d'Esports, Lydia Morant; acompanyada per la presidenta del NiE Gandia, Pilar Martí, han presentat aquest matí en roda de premsa la primera edició de la **Travessia Canal de natació** que se celebrarà a la platja de Gandia el pròxim 5 de juny a partir de les 09.30 hores. La prova es desenvoluparà al canal de natació situat davant de número 85 de passeig Marítim Neptú sobre una distància de 2.200 metres.

**Lydia Morant** ha explicat que una vegada la infraestructura de canal de natació a la platja ja va començar a funcionar, des del Club han volgut organitzar aquest esdeveniment esportiu que permetrà donar a conéixer encara més el canal de natació i ha afegit que "_tot i que podria albergar a més esportistes, l'organització ha decidit limitar la participació a 300 nedadors per garantir en tot moment les millors condicions. La gent ja té ganes d'aquest tipus d'activitats i a partir d'ara pràcticament cada setmana tindrem alguna activitat o esdeveniment esportiu" "Tot que ja estarem fora de l'estat d'alarma, s'ha planificat un protocol Covid per garantir distàncies, tindrem eixides diferenciades i altres mesures perquè es complisquen les normes_" va finalitzar l'edil.

Per la seua banda, **Pilar Martí** ha recordat que aquesta primera edició estava prevista per al passat any, però que no es va poder celebrar a causa de la pandèmia. "_Reprenem l'organització d'aquesta edició amb molta il·lusió i pensant molt en la seguretat de tots els participants. Comptem amb la col·laboració i el suport de Servei d'Esports de l'Ajuntament de Gandia i la Federació de Natació de la Comunitat Valenciana_". Martí també va voler destacar que aquest any el Natació i Esports Gandia compleix 90 anys i que està prevista l'organització d'alguna activitat a manera de commemoració.

Pel que fa a les inscripcions, la presidenta del club ha informat que es podran realitzar en breu al web crono4sports.es amb un preu de 16 € fins a aconseguir la quota màxima de la prova que l'organització ha tancat en 300 participants. Els nedadors rebran una gorra de natació de regal.

[Twittear](https://twitter.com/share)